བློ་མཐུན་རྣམ་པ།གྲོགས་པོ་རྣམ་པ།དེ་རིང་འདི་ནས་བདེ་ཆེན་བོད་རིགས་རང་སྐྱོང་ཁུལ་གྱི་ལས་བྱེད་མི་སྣ་རྣམས་དང་ལྷན་དུ་འཛོམས་ནས་སྙན་ཞུ་ཚོགས་འདུའི་སྟེང་ང་རང་ལ་སྐད་ཆ་འགའ་བཤད་པའི་གོ་སྐབས་ཐོབ་པ་ནི་ཆེས་དགའ་འོས་པ་ཞིག་རེད།ཐེངས་འདིར་ང་རང་ཀྲུང་དབྱང་གི་བཀའ་མངགས་ལྟར།སི་ཁྲོན་དཀར་མཛེས་བོད་རིགས་རང་སྐྱོང་ཁུལ་དང་བོད་ལྗོངས་རང་སྐྱོང་ལྗོངས་ཀྱི་ཆབ་མདོ་ས་ཁུལ།ཡུན་ནན་ཞིང་ཆེན་གྱི་བདེ་ཆེན་བོད་རིགས་རང་སྐྱོང་ཁུལ་གསུམ་ལ་ཡོང་བ་ཡིན།ཡང་གཅིག་བཤད་ན་ཁམས་ཁུལ་ལ་ལྟ་སྐོར་འཚམས་འདྲིར་ཡོང་བ་ཡིན།ང་ཚོ་བདེ་ཆེན་ལ་སླེབས་པ་ན།ཀྲུང་གུང་ཡུན་ནན་ཞིང་ཆེན་ཨུ་ལྷན།ཞིང་ཆེན་དམངས་ཆེན།ཞིང་ཆེན་སྲིད་གཞུང་གི་མགོ་ཁྲིད་མི་སྣས།འགོ་ཁྲིད་མི་སྣ་དང་ལས་བྱེད་མི་སྣ་མང་པོ་མངགས་ཏེ་ང་ཚོའི་འཚམས་འདྲིའི་ལྟ་སྐོར་ལ་རོགས་སྐྱོར་དང་ཐུགས་འཁུར་གནང་།ང་ཚོར་བདེ་ཆེན་ཁུལ་གྱི་ཏང་དང་སྲིད་གཞུང་།དམག་བཅས་ཀྱི་ལས་བྱེད་མི་སྣ་དང་རིགས་སོ་སོའི་མི་དམངས་ཀྱིས་དགའ་བསུ་ཆེན་པོ་གནང་བ་དང་།སྣེ་ལེན་བཟང་པོ་གནང་བས།ངས་འདི་ནས་བདེ་ཆེན་བོད་རིགས་རང་སྐྱོང་ཁུལ་གྱི་རིགས་སོ་སོའི་མིང་དམངས་ལ་སྙིང་ཐག་པ་ནས་བཀའ་དྲིན་ཆེ་ཞུ་བ་ཡིན།གནས་ལུགས་ལྟར་ན།དེ་རིང་ངས་ངེས་པར་དུ་བོད་རང་གི་སྐད་ཀྱིས་བཤད་དགོས།རྒྱུ་མཚན་ནི།ཁུལ་འདི་ནི་བོད་རིགས་རང་སྐྱོང་ཁུལ་ཡིན་པ་དང་ང་རང་ཡང་བོད་རིགས་ཤིག་ཡིན་པས།བོད་སྐད་ཀྱིས་བཤད་ན་གནས་ལུགས་དང་མཐུན་པ་རེད།འོན་ཀྱང་ཡིད་སྐྱོ་བ་ཞིག་ལ་ལོ་ངོ་ཉི་ཤུའི་རིང་ལ།གཡོན་ཕྱོགས་ཀྱི་ཤན་ཤུགས་ངན་པ་ཐེབས་པས།འདིའི་བོད་རིགས་མང་པོ་ཞིག་གིས་བོད་སྐད་མི་གོ་བའི་ཐོགགནས་འདིར་ད་དུང་མི་རིགས་གཞན་པའི་བློ་མཐུན་ཡོད་པས།གལ་ཏེ་ངས་དེ་རིང་བོད་སྐད་བཤད་ན།མི་མང་པོ་ཞིག་གིས་དོན་མི་གོ་ལ།ནུས་པ་ཡང་ཅི་ཡང་མི་ཐོན།དེའི་ཕྱིར་ངས་རྒྱའི་སྐད་ཀྱིས་བཤད་པ་ཡིན།འོན་ཀྱང་།འདིར་ངས་གསལ་བཤད་བྱེད་དགོས་པ་ནི།དེ་རིང་ངས་རྒྱ་སྐད་ཀྱིས་བཤད་པ་ནི་རྗེས་ཕྱོགས་ཁྱོད་ཚོས་བོད་སྐད་བཤད་མི་དགོས་ཞེས་བཤད་པ་མིན།རྗེས་ཕྱོགས་ཁམས་པའི་ས་ཁུལ་གྱི་ཚོགས་འདུ་ཆེ་ཆུང་མང་པོའི་ཐོག་བོད་སྐད་བཀོལ་བ་ལ་འབད་དགོས་ལ།རྒྱའི་སྐད་ཡང་བཀོལ་དགོས།སྐད་གཉིས་བཤད་ཐུབ་པ་ནི་ངའི་རེ་བ་ཡིན།དེ་རིང་ངས་མེས་རྒྱལ་གཅིག་གྱུར་དང་མི་རིགས་མཐུན་སྒྲིལ།མི་རིགས་ས་ཁུལ་གྱི་རང་སྐྱོང་།ད་དུང་མི་རིགས་ཕྱོགས་ཀྱི་གནད་དོན་དག་བཤད་རྒྱུ་ཡིན།རྒྱུ་མཚན་ནི།བཅིངས་འགྲོལ་བྱས་པ་ནས་བཟུང་།བདེ་ཆེན་ཁུལ་ཏང་གི་འགོ་ཁྲིད་འོག་དང་།ཏང་གི་མི་རིགས་སྲིད་ཇུས་ཀྱི་ཉི་འོད་འོག་ཕྱོགས་སོ་སོར་དགའ་འོས་པའི་གྲུབ་འབྲས་ཐོབ།འོན་ཀྱང་།ང་བརྒྱད་ལོ་ནས་བཟུང་ད་བར་ལོ་ངོ་ཉེར་ལྔའི་རིང་གི་གཡོན་ཕྱོགས་ཀྱི་ཤན་ཤུགས་ཀྱིས་མི་རིགས་བྱ་བ་མང་པོར།མི་རིགས་གནད་དོན་ཐོག་ནོར་འཁྲུལ་གྱི་ལྟ་བ་མང་པོ་འདུགདེའི་ཕྱིར།ད་དུང་ངེས་པར་དུ་མི་རིགས་སྲིད་ཇུས་ལ་གསར་དུ་སློབ་སྦྱོང་བྱེད་དགོས།ང་ཚོའི་ངོས་ཟིན་ལྟ་བ་ནི་ངོས་ཟིན་ནས་ཡང་ཡང་ངོས་ཟིན་བྱས་ཏེ་མཐོར་འདེགས་བྱས་ནས་སླར་ཡང་ངོས་ཟིན་བྱེད་པ་དེ་རེད།དོན་དག་འགའ་ཞིག་སྔོན་ལ་ཡང་ང་ཚོས་བཤད་མྱོང་ཡོད།འོན་ཀྱང་ང་ཚོ་སུས་ཀྱང་དོ་སྣང་ཆེན་པོ་མ་བྱས།དེའི་ཕྱིར།ངས་གོ་སྐབས་འདི་དང་བསྟུན་ནས་བཤད་རྒྱུ་ཡིན།